Alle mense se lewens is kosbaar - Voelgoed
Tuis Uncategorized Alle mense se lewens is kosbaar
Alle mense se lewens is kosbaar
94 Geestelik gestremdes het in die afgelope tyd in meestal ongelisensieerde inrigtings gesterf. Die ergste van alles is dat hulle glo gesterf het van honger, dors en koue.
En dan lees ek in die koerant dat Qedani Mahlangu, voormalige Gautengse LUR vir gesondheid, verlede jaar daarna verwys het as “klein foutjies in die stelsel.” Ek het ook nog nie gehoor dat ons president iets hieroor sê nie. Dit is verder heel moontlik dat die getal sterftes ook veel hoër is as 94.
Hoekom lyk dit of die sterftes van bykans ŉ honderd geestelik gestremdes so maklik “aanvaar” word. Vergeet ons dat een en elke mens ewe veel waarde het. Die Skrif sê: “Weet julle nie dat julle die tempel van God is en dat die Gees van God in julle woon nie? As iemand die tempel van God beskadig, sal God hom straf, want die tempel van God is heilig, en die tempel is julle” (1 Kor. 3:16-17).
Elke mens is ewe belangrik, ongeag ons kleur, ras, emosionele, geestelike of fisiese gesondheid. Die regering moet tot verantwoording geroep word hiervoor. Ons durf dit nie gelate aanvaar nie. Verder moet my lewe elke dag wys dat ek ook elke mens se menswaardigheid erken.
’n Munt het twee kante
daniellevanaswegen - Januarie 27, 2017
Ons weet dat God alles ten goede laat meewerk vir dié wat Hom liefhet, dié wat volgens sy besluit geroep is. Ons weet dat God alles ten goede laat meewerk...